चीन को US के लिए खतरा बताया, कहा- राष्ट्रपति बनी तो दुश्मन देशों की फंडिंग बंद करूंगी
US Presidential Election 2024 - Indian Origin Nikki Haley. अमेरिका में रिपब्लिकन पार्टी की प्रेसिडेंशियल कैंडिडेट निक्की हेली ने कहा है कि अगर वो राष्ट्रपति बनती हैं तो अमेरिका पाकिस्तान और चीन जैसे देशों को कोई भी विदेशी सहायता नहीं देगा
अमेरिका में 2024 में होने वाले प्रेसिडेंट इलेक्शन में रिपब्लिकन पार्टी की तरफ से कैंडिडेंट बनने की रेस में शामिल भारतीय मूल की निक्की हेली ने अहम बयान दिया। निक्की ने कहा- अगर मैं राष्ट्रपति बनती हूं तो पाकिस्तान और चीन समेत तमाम दुश्मन देशों को मिलने वाली फंडिंग बंद कर दूंगी।
रिपब्लिकन और डेमोक्रेट पार्टी दोनों ही की तरफ से प्रेसिडेंशियल कैंडिडेट चुने जाने के लिए प्रॉसेस मई में शुरू होगी। इसके पहले उन्हें अपनी ही पार्टी का प्राइमरी इलेक्शन जीतना होगा। इस इलेक्शन से पहले प्रेसिडेंट कैंडिडेट बनने की दौड़ में शामिल सीनेटर या दूसरे नेता फॉरेन पॉलिसी समेत दूसरे अहम मुद्दों पर राय जाहिर कर रहे हैं। इसका मकसद अपना दावा मजबूत करना है।
निक्की ने क्या कहा
हेली ने कहा- अगर मैं राष्ट्रपति बनती हूं तो हम पाकिस्तान और चीन जैसे देशों को कतई फंडिंग नहीं करेंगे। एक मजबूत अमेरिका ऐसे लोगों की मदद नहीं करेगा जो बुरे हैं और उससे नफरत करते हैं। हम अपने टैक्सपेयर्स का पैसा इन देशों को देकर बर्बाद नहीं करेंगे।
न्यूयॉर्क पोस्ट के लिए लिखे गए आर्टिकल में निक्की ने कहा- सिर्फ वही लोग भरोसे के लायक हैं जो दुश्मनों के खिलाफ हमारे साथ खड़े होते हैं। जो हमारे दोस्तों की मदद करते हैं।
पाकिस्तान आतंकियों की पनाहगाह 
हेली आगे लिखती हैं- डोनाल्ड ट्रंप ने राष्ट्रपति रहते हुए पाकिस्तान को 2 अरब डॉलर की सैन्य सहायता पर रोक लगा दी थी। बतौर UN ऐंबैस्डर मैंने उस फैसले का स्वागत किया था, क्योंकि पाकिस्तान उन आतंकवादियों का समर्थन करता है जो अमेरिकी सैनिकों को मारते हैं। बाइडेन सरकार ने इस रोक को हटा दिया। पाकिस्तान में 12 से ज्यादा आतंकी संगठन मौजूद हैं। वहां की सरकार चीन का भी समर्थन करती है। अगर मैं राष्ट्रपति बनी तो यह फंडिंग बंद कर दी जाएगी।
चीन, बेलारूस, क्यूबा को पैसे नहीं देगा अमेरिका
इस आर्टिकल के मुताबिक- अमेरिकी टैक्सपेयर्स का पैसा पाकिस्तान ही नहीं, बल्कि चीन को भी भेजा जा रहा है।चीन में हम इन्वायरनमेंटल प्रोग्राम के लिए काफी बड़ी रकम देते हैं। जबकि ये सब जानते हैं कि चीन से अमेरिका को कितना खतरा है। हम बेलारूस को पैसा देते हैं, जो व्लादिमीर पुतिन का सबसे करीबी सहयोगी है। हम कम्युनिस्ट क्यूबा को भी पैसा देते हैं, जबकि अमेरिकी सरकार ने ही उसे आतंकवाद का स्पॉन्सर कहा था।
निक्की ने कहा- हमने पिछले कुछ सालों में इराक को 1 अरब डॉलर से ज्यादा खर्च किए। इसके बावजूद इराक सरकार उन ईरानियों की करीबी है जो ‘डेथ टु अमेरिका’ चिल्लाते हैं और हमारी फौज पर हमला करते हैं।
अमेरिका और उसके सहयोगियों के हित सबसे जरूरी
निक्की हेली के मुताबिक- कई साल से अमेरिका में चाहे जिस पार्टी की सरकार रही हो, हम पुरानी नीतियों के हिसाब से फॉरेन एड देते रहे हैं। ये अमेरिका के पैसों की बर्बादी है। UN ऐंबैस्डर के तौर पर मैंने देखा था कि किस तरह कुछ देश सबके सामने हमारी बुराई करते हैं और बाद में आकर हमसे पैसे मांगते हैं। मैं यह सब नहीं चलने दूंगी।
ये खबरें भी पढ़ें... 
भारतीय मूल की निकी लड़ेंगी US प्रेसिडेंट कैंडिडेट इलेक्शन:वीडियो मैसेज में कहा- नई जेनेरेशन को मौका मिले; ट्रम्प से होगा मुकाबला
भारतीय मूल की निकी हेली 2024 में रिपब्लिकन पार्टी की तरफ से प्रेसिडेंशियल कैंडिडेट बन सकती हैं। मंगलवार को निकी ने एक वीडियो मैसेज जारी किया। इसमें ऐलान किया कि वो राष्ट्रपति बनने की रेस में शामिल हो रही हैं। पूरी खबर पढ़ें...
क्या अमेरिका को मिलेगा भारतवंशी प्रेसिडेंट:रिपब्लिकन पार्टी से ट्रम्प विरोधी निक्की हेली दावेदार, विवादों में घिरे बाइडेन की जगह ले सकती हैं कमला हैरिस​​​​​​
अमेरिका में भारतीय मूल की निक्की हेली ने रिपब्लिकन पार्टी में राष्ट्रपति कैंडिडेट का चुनाव लड़ने की घोषणा की है। पूर्व राष्ट्रपति डोनाल्ड ट्रम्प भी इसके लिए दावेदारी जता चुके हैं। ऐसे में ट्रम्प और निक्की के बीच रिपब्लिकन कैंडिडेट बनने के लिए मुकाबला होगा। पूरी खबर पढ़ें...
निक्की हेली पर नस्लभेदी कमेंट:अमेरिकी लेखक बोली- वापस भारत क्यों नहीं लौट जाती? वहां सब भूखे मर रहे हैं
अमेरिका में भारतीय मूल की रिपब्लिकन लीडर निक्की हेली पर वहां की लेखिका और वकील एन कोल्टर ने नस्लभेदी कमेंट किए हैं। एक पोडकास्ट के दौरान कोल्टर ने निक्की हेली को कहा, तुम वापस अपने देश भारत क्यों नहीं चली जाती हो? पूरी खबर पढ़ें...